













UREDBA O SPREMEMBAH IN DOPOLNITVAH UREDBE O PLAČAH JAVNIH USLUŽBENCEV PLAČNE SKUPINE B

PREDLOG


EVA: 2026-1720-0002


I.	UVOD
1.	Razlogi in podlage za izdajo

Pravna podlaga:
54. člen Zakona o skupnih temeljih sistema plač v javnem sektorju (Uradni list RS, št. 95/24 in 12/26 ‒ ZPPJUFT) 

Rok za izdajo:
/

Glavni razlogi za izdajo:
Z dopolnitvijo uredbe se uvršča delovno mesto direktorja novoustanovljenega Muzeja slovenske osamosvojitve v plačni razred. 
Hkrati se zaradi preimenovanja Muzeja novejše in sodobne zgodovine Slovenije v Muzej novejše zgodovine Slovenije spremeni poimenovanje delovnega mesta direktorja muzeja. 
 
Prav tako se zaradi ustanovitve Univerze v Novem mestu uvrstita v plačni razred delovni mesti rektorja in glavnega tajnika univerze, hkrati se zaradi primerljivosti delovnih mest vsi rektorji in vsi glavni tajniki univerz uvrstijo v isti plačni razred. Ker sta samostojna visokošolska zavoda Fakulteta za informacijske študije v Novem mestu (FIŠ) in Visoka šola za upravljanje podeželja Novo mesto (VŠ GRM) vstopila pod univerzo, se delovni mesti njunih dekanov črtata 

2.	Ocena finančnih posledic predloga akta za državni proračun in druga javna finančna sredstva

	Predpis ima posledice za državni proračun in druga javnofinančna sredstva.

–	Predpis ima posledice za blagajne javnega financiranja (državni proračun, občinski proračuni ter pokojninska in zdravstvena blagajna).

–	Predpis ima na blagajne javnega financiranja učinek v vrednosti nad 40.000 eur.

Ocena finančnih posledic za Ministrstvo za kulturo (direktor Muzeja slovenske osamosvojitve), tj. dejanski strošek delodajalca (bruto II) iz naslova osnovnih plač, za leto 2026 znaša 18.015,16 EUR, za leto 2027 pa 56.915,24 EUR. Za obe leti znaša ocena finančnih posledic 74.930,40 EUR.  
 
Ocena finančnih posledic za Ministrstvo za izobraževanje, znanost in mladino, tj. dejansko strošek delodajalca (bruto II) iz naslova razlike v osnovnih plačah za rektorja in glavna tajnika Univerze v Mariboru in Univerze na Primorskem ter iz naslova osnovne plače za rektorja in glavnega tajnika Univerze v Novem mestu za leto 2026 znaša 64.361,36  EUR, za leto 2027 pa 176.599,56 EUR. Za obe leti znaša ocena finančnih posledic 240.960,92 EUR.
 
 

–	Predpis ima pozitiven učinek na potrebna dodatna sredstva ali zmanjšanje teh sredstev, na stroške dela (dodatne zaposlitve ali zmanjšanje), druge operativne stroške (nakup pisarniške opreme, stroški prevoza, (najem/nakup) stroške nepremičnin, na uvajanje novih digitalnih storitev (stroški nakupa/najema strojne opreme, stroški vzpostavitve/nadgradnje informacijskih sistemov in vzpostavitve povezljivosti evidenc vključevanja zunanjih izvajalcev oziroma storitev, itd..

V skladu s Sklepom o ustanovitvi javnega zavoda Muzej slovenske osamosvojitve (Uradni list RS, št. 1050/26) in Odlokom o ustanovitvi Univerze v Novem mestu (Uradni list RS, št. 12/26).

–	Predpis ima pozitiven učinek na zvišanje posrednih stroškov glede javnih financ pri njegovem izvajanju (zaposlovanje in stroški, povezani s tem, stroški zunanjih izvajalcev itd.).

V skladu s Sklepom o ustanovitvi javnega zavoda Muzej slovenske osamosvojitve (Uradni list RS, št. 1050/26) in Odlokom o ustanovitvi Univerze v Novem mestu (Uradni list RS, št. 12/26).


3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

/

3.2	Prikaz ureditve v pravnem redu Evropske unije

Predlog ni predmet usklajevanja s pravnim redom EU.

3.3	Prikaz ureditve v posameznih državah članicah Evropske unije

/

4.	Presoja posledic
4.1	Presoja administrativnih posledic

Predpis nima posledic na tem področju.


4.2	Presoja posledic za okolje, vključno s prostorskimi in varstvenimi vidiki

Predpis nima posledic na tem področju.


4.3	Presoja posledic za gospodarstvo

Predpis nima posledic na tem področju.


4.4	Presoja posledic za socialno področje

Predpis nima posledic na tem področju.


4.5	Presoja posledic za dokumente razvojnega načrtovanja

Predpis nima posledic na tem področju.


4.6	Presoja posledic za druga področja

Predpis nima posledic na tem področju.


4.7	Izvajanje sprejetega predpisa

/

5.	Prikaz sodelovanja javnosti

Gradivo ni bilo predmet sodelovanja z javnostjo.

Obrazložitev:
Gradivo ni takšne narave, da bi ga bilo treba objaviti na portalu eDemokracija.




II.	BESEDILO ČLENOV
Na podlagi drugega in tretjega odstavka 54. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 ‒ ZPPJUFT) Vlada Republike Slovenije izdaja 

Uredbo o spremembah in dopolnitvah Uredbe o plačah javnih uslužbencev plačne skupine B
1. člen

	V Uredbi o plačah javnih uslužbencev plačne skupine B (Uradni list RS, št. 99/24, 109/24, 26/25, 29/25 in 135/26) se v Prilogi I: Neposredna uvrstitev direktorjev oseb javnega prava v plačne razrede, katerih ustanovitelj je država in jih pretežno financira državni proračun ali blagajna obveznega zdravstvenega zavarovanja, v tabeli: 

	– v vrstici s šifro B017362 in nazivom osebe javnega prava »Muzej novejše in sodobne zgodovine Slovenije (MNSZS)« besedilo »Muzej novejše in sodobne zgodovine Slovenije (MNSZS)« nadomesti z besedilom »Muzej novejše zgodovine Slovenije (MNZS)«;
	– črtajo vrstice:
»
	

	B019301
	Univerza v Ljubljani (UL)
	rektor UNIV
	64

	B013904
	Univerza v Mariboru (UM)
	rektor UNIV
	62

	B019305
	Univerza na primorskem (UP)
	rektor UNIV
	60

	B017302
	Univerza v Ljubljani (UL)
	glavni tajnik UNIV
	50

	B017302
	Univerza v Mariboru (UM)
	glavni tajnik UNIV
	48

	B017302
	Univerza na primorskem (UP)
	glavni tajnik UNIV
	47

	B017305
	Fakulteta za informacijske študije v Novem mestu (FIŠ NM)
	dekan/direktor SVZ
	45

	B017305
	Visoka šola za upravljanje podeželja Grm Novo mesto (VŠUPNM)
	dekan/direktor SVZ
	43



«;
	– za vrstico s šifro delovnega mesta B017390 in nazivom osebe javnega prava »Zavod za informativno dejavnost madžarske narodnosti Lendava (ZIDMNL)« dodajo nove vrstice, ki se glasijo:
»
	

	B017362
	Direktor Muzeja slovenske osamosvojitve (MSO)
	direktor MUZ
	44

	B019306
	Univerza v Ljubljani, Mariboru, na Primorskem in v Novem mestu (UL,UM,UP,UNM)
	rektor UNIV
	64

	B017302
	Univerza v Ljubljani, Mariboru, na Primorskem in v Novem mestu (UL,UM,UP,UNM)
	glavni tajnik UNIV
	50



«.
PREHODNE IN KONČNE DOLOČBE
2. člen
(določitev osnovne plače v prehodnem obdobju)

	(1) Za direktorja Muzeja slovenske osamosvojitve se od zaposlitve do vključno 31. decembra 2027 ugotovi razlika med vrednostjo plačnega razreda delovnega mesta s šifro B017362 in nazivom osebe javnega prava »Direktor Muzeja slovenske osamosvojitve (MSO)« iz spremenjene in dopolnjene Priloge I uredbe na dan 1. januar 2025 in vrednostjo 51. plačnega razreda na dan 31. december 2024, ki ga je določal Zakon o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17, 84/18, 204/21, 139/22, 38/24, 48/24 – odl. US in 95/24 – ZSTSPJS; v nadaljnjem besedilu: ZSPJS).

	(2) Za rektorja Univerze v Novem mestu se od zaposlitve do vključno 31. decembra 2027 ugotovi razlika med vrednostjo plačnega razreda delovnega mesta s šifro B019306  in nazivom osebe javnega prava »Univerza v Ljubljani, Mariboru, na Primorskem in v Novem mestu (UL,UM,UP,UNM)« iz spremenjene in dopolnjene Priloge I uredbe na dan 1. januar 2025 in vrednostjo 61. plačnega razreda na dan 31. december 2024, ki ga je določal ZSPJS.

	(3) Za glavnega tajnika Univerze v Novem se mestu se od zaposlitve do vključno 31. decembra 2027 ugotovi razlika med vrednostjo plačnega razreda delovnega mesta s šifro B017302 in nazivom osebe javnega prava »Univerza v Ljubljani, Mariboru, na Primorskem in v Novem mestu (UL,UM,UP,UNM)« iz spremenjene in dopolnjene Priloge I uredbe na dan 1. januar 2025 in vrednostjo 54. plačnega razreda na dan 31. december 2024, ki ga je določal ZSPJS.
3. člen
(prva uporaba)

	Ta uredba se prvič uporabi pri obračunu plač za avgust 2026.
4. člen
(začetek veljavnosti)

	Ta uredba začne veljati naslednji dan po objavi v Uradnem listu Republike Slovenije.

Št. 007-302/2026 

Ljubljana, dne 28. avgusta 2026

EVA 2026-1720-0002

Vlada Republike Slovenije
Janez Janša
predsednik


III.	OBRAZLOŽITEV

K 1. členu:
V skladu s sprejetim Sklepom o ustanovitvi javnega zavoda Muzej slovenske osamosvojitve (Uradni list RS, št. 1050/26) besedilo člena usklajuje poimenovanje Muzeja novejše in sodobne zgodovine Slovenije (MNSZS), tako da se po novem glasi Muzej novejše zgodovine Slovenije (MNZS).
 
Ker se z uredbo uvaja novo, enotno delovno mesto rektorja univerze za rektorje vseh štirih javnih univerz, se dosedanja delovna mesta rektorjev Univerze v Ljubljani, Univerze v Mariboru in univerze na Primorskem črtajo. Enako velja za delovna mesta glavnih tajnikov teh univerz.
 
V Univerzo v Novem mestu sta vstopila doslej samostojna javna visokošolska zavoda Fakulteta za informacijske študije v Novem mestu in Visoka šola za upravljanje podeželja Grm Novo mesto, zato se delovni mesti dekanov omenjenih samostojnih visokošolskih zavodov črtata.
 
Doda se delovno mesto direktorja Muzeja slovenske osamosvojitve (MSO), ki se uvrsti v 44. plačni razred.
 
Doda se tudi enotno delovno mesto za rektorje vseh štirih javnih univerz, ki je uvrščeno v 64. plačni razred. V ta plačni razred je bil do sedaj uvrščen rektor Univerze v Ljubljani. Enako velja za delovno mesto glavnega tajnika univerze, le da se ta uvrsti v 50. plačni razred, v katerega je bil do sedaj uvrščen glavni tajnik Univerze v Ljubljani.
 
 

K 2. členu:
V skladu z Zakonom o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT; v nadaljnjem besedilu: ZSTSPJS) v prehodnem obdobju od 1. januarja 2025 do 31. decembra 2027 osnovna plača javnih uslužbencev in funkcionarjev ni enaka vrednosti plačnega razreda, v katerega so uvrščeni. Pravico do višje plače pridobijo postopno, na način in v časovnih rokih, določenih v 101. členu ZSTSPJS.
 
ZSTSPJS v petem odstavku 102. člena določa, da se javnim uslužbencem plačne skupine B razlika v osnovni plači izračuna glede na vrednost plačnega razreda, v katerega se uvrstijo ob zaposlitvi, in vrednostjo plačnega razreda, v katerega bi bili uvrščeni 31. decembra 2024, če bi na ta dan zasedali isto funkcijo oziroma delovno mesto. 
 
Ker je direktor Muzeja slovenske osamosvojitve (MSO) novo delovno mesto in na 31. december 2024 ni obstajalo, s to uredbo določamo plačni razred delovnega mesta na 31. december 2024, ki se upošteva pri računanju razlike v osnovni plači. 51. plačni razred ustreza plačnemu razredu, v katerega je bil uvrščen direktor tega muzeja pred pripojitvijo Muzeju novejše in sodobne zgodovine Slovenije leta 2023.
 
Ker sta rektor in glavni tajnik Univerze v Novem mestu novi delovni mesti in na 31. december 2024 nista obstajali, s to uredbo določamo plačna razreda delovnih mest na 31. december 2024, ki se upoštevata pri računanju razlike v osnovni plači. Ker so bili 31. decembra 2024 rektorji vseh univerz uvrščeni v 61. plačni razred, vsi glavni tajniki univerz pa v 54. plačni razred, se ta dva plačna razreda upoštevata tudi pri rektorju in glavnemu tajniku Univerze v Novem mestu.

K 3. členu:
Uredba se mora začeti uporabljati za mesec avgust, da bodo javnim uslužbencem lahko pravilno obračunane plače.

K 4. členu:
Predlog člena določa začetek veljavnosti uredbe.



IV.	PRILOGE

Priloge niso priložene.
Ustvarjeno v MOPED-DOCS, 28. 08. 2026 12:01:25
